Source: http://www.futuresandoptions.gr/%CF%80%CF%81%CE%BF%CE%B3%CF%81%CE%AC%CE%BC%CE%BC%CE%B1%CF%84%CE%B1-%CE%B1%CF%80%CF%8C%CE%BA%CF%84%CE%B7%CF%83%CE%B7%CF%82-%CE%B5%CF%81%CE%B3%CE%B1%CF%83%CE%B9%CE%B1%CE%BA%CE%AE%CF%82-%CE%B5%CE%BC/
Timestamp: 2017-05-25 03:05:27+00:00
Document Index: 37518122

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Προγράμματα απόκτησης εργασιακής εμπειρίας νέων ηλικίας 18 έως 29 ετών του ΟΑΕΔ: Αιτήσεις και δικαιολογητικά – Futures and Options
Thursday , 25 May 2017	Αρχική
Προγράμματα απόκτησης εργασιακής εμπειρίας νέων 18 έως 29 ετών του ΟΑΕΔ: Αιτήσεις και δικαιολογητικά
Σχετικά με τα δύο νέα προγράμματα του ΟΑΕΔ απόκτησης εργασιακής εμπειρίας τεσσάρων μηνών σε επιχειρήσεις του ιδιωτικού τομέα και σε ΚΟΙΝΣΕΠ, για 10.000 ανέργους νέους, ηλικίας 18-24 ετών και για 3.000 ανέργους νέους ηλικίας 25-29 ετών, αποφοίτους δευτεροβάθμιας (Γενικού Λυκείου, Επαγγελματικού Λυκείου, ΕΠΑΣ) και τριτοβάθμιας εκπαίδευσης (ΑΕΙ, ΤΕΙ που παραμένουν εκτός αγοράς εργασίας), εκπαίδευσης ή κατάρτισης, που ως σκοπό έχουν να εισαχθούν στην αγορά εργασίας, η έναρξή τους προβλέπεται για το προσεχές διάστημα.
Σε ότι αφορά την προκήρυξη της σχετικής Δημόσιας Πρόσκλησης για τα δύο νέα Προγράμματα ο ΟΑΕΔ καλούνται:
Όλοι οι ενδιαφερόμενοι άνεργοι ηλικίας έως 29 ετών, οι οποίοι είναι ήδη εγγεγραμμένοι στο μητρώο ανέργων του Οργανισμού να επικαιροποιήσουν τα στοιχεία του βιογραφικού τους και ειδικότερα τις ειδικότητες στις οποίες επιθυμούν να αποκτήσουν εργασιακή εμπειρία στην Ενότητα «Επιθυμητή Απασχόληση», είτε ως πιστοποιημένοι χρήστες με τη χρήση κλειδαρίθμου μέσω των ηλεκτρονικών Υπηρεσιών, είτε σε συνεργασία με τον Εργασιακό Σύμβουλο στα ΚΠΑ2 του ΟΑΕΔ.
Όλοι οι ενδιαφερόμενοι άνεργοι νέοι οι οποίοι δεν είναι εγγεγραμμένοι στο μητρώο του ΟΑΕΔ, να προσέλθουν στα ΚΠΑ2 προκειμένου να εγγραφούν και να πραγματοποιήσουν συνάντηση με εργασιακούς συμβούλους ώστε να περάσουν από την διαδικασία της Εξατομικευμένης Προσέγγισης και να συντάξουν Ατομικό Σχέδιο Δράσης. Τα προγράμματα διάρκειας τεσσάρων μηνών περιλαμβάνουν την απόκτηση εργασιακής εμπειρίας στις επιχειρήσεις/εργοδότες, με επίβλεψη στο χώρο εργασίας.
Η ημερομηνία έναρξης υποβολής των αιτήσεων εκδήλωσης ενδιαφέροντος από τους παρόχους θέσεων απόκτησης εργασιακής εμπειρίας (επιχειρήσεις του ιδιωτικού τομέα και σε ΚΟΙΝΣΕΠ), που διαθέτουν κωδικούς πρόσβασης στο πληροφοριακό σύστημα του ΟΑΕΔ και επιθυμούν να ενταχθούν στο πρόγραμμα, θα οριστεί με Δημόσια Πρόσκληση που θα εκδώσει ο ΟΑΕΔ, συγκεκριμένα την άλλη εβδομάδα.
Στην αίτηση εκδήλωσης ενδιαφέροντος οι επιχειρήσεις περιγράφουν την ειδικότητα, το περιεχόμενο της ειδικότητας και το εκπαιδευτικό επίπεδο (Δευτεροβάθμια ή Τριτοβάθμια Εκπαίδευση) των ανέργων/ωφελουμένων στους οποίους επιθυμούν να παρέχουν εργασιακή εμπειρία.
Στη συνέχεια, ο ΟΑΕΔ, βασιζόμενος στις προσφερθείσες από τις επιχειρήσεις θέσεις, θα καταρτίσει αυτοματοποιημένα, μέσω του Ολοκληρωμένου Πληροφοριακού Συστήματος (ΟΠΣ) , πίνακες ανέργων ανά ειδικότητα και Περιφερειακή Ενότητα, από τους ήδη εγγεγραμμένους στο μητρώο του Οργανισμού ανέργους – αναζητούντες εργασία με Ατομικό Σχέδιο Δράσης. Η ένταξη των ανέργων στους πίνακες θα γίνει σύμφωνα με την ειδικότητα για την οποία διαθέτουν συναφή τίτλο σπουδών ή σύμφωνα με τις -οριζόντιες- ειδικότητες σε τομείς διοίκησης και διάθεσης (πωλήσεις) που έχουν δηλώσει στην Εξατομικευμένη Προσέγγιση / βιογραφικό. Οι ενδιαφερόμενοι άνεργοι δεν υποβάλλουν αίτηση συμμετοχής στο πρόγραμμα, αλλά υποδεικνύονται από τους εργασιακούς συμβούλους των ΚΠΑ2 στις επιχειρήσεις, με βάση τους πίνακες ανέργων ανά ειδικότητα και με σειρά προτεραιότητας. Προτεραιότητα δίνεται στους γονείς ανήλικων τέκνων, με απόλυτη προτεραιότητα στις μητέρες, και έπονται οι άνεργοι με την μεγαλύτερης διάρκειας (σε ημέρες), εγγεγραμμένη ανεργία στο μητρώο του ΟΑΕΔ.
Άδεια διαμονής ή εργασίας προκειμένου περί ανέργων πολιτών υπηκόων τρίτων χωρών. Η Υπηρεσία ΚΠΑ2 διατηρεί το δικαίωμα να ζητήσει οποιοδήποτε δικαιολογητικό που κατά την κρίση της θεωρείται απαραίτητο για τον έλεγχο ανεργίας. Επισημαίνεται ότι σε περίπτωση που οι ενδιαφερόμενοι άνεργοι έχουν ανήλικα τέκνα, τότε καλούνται να προσέλθουν στις Υπηρεσίες (ΚΠΑ2) του ΟΑΕΔ προκειμένου να τα δηλώσουν και να προσκομίσουν πιστοποιητικό οικογενειακής κατάστασης.
Διαβάστε ακόμη…..
αιτήσεις άνεργοι ηλικίας έως 29 ετών απόκτηση εργασιακής εμπειρίας δικαιολογητικά κοινσεπ ΟΑΕΔ Ολοκληρωμένο Πληροφοριακό Σύστημα	2016-08-09
Tags αιτήσεις άνεργοι ηλικίας έως 29 ετών απόκτηση εργασιακής εμπειρίας δικαιολογητικά κοινσεπ ΟΑΕΔ Ολοκληρωμένο Πληροφοριακό Σύστημα
Previous Δημόσια Πρόσκληση για τα δύο νέα Προγράμματα Απόκτησης Εργασιακής Εμπειρίας του ΟΑΕΔ για άνεργους νέους ηλικίας 18- 29 ετών
Next Αγορές ισοτιμιών και ειδοποιήσεις – σήματα
RecentPopularCommentsTags	Οι αλλαγές σε όλη την εκπαίδευση σταδιακά από Σεπτέμβρη
May 22, 2017	Ποιοι δικαιούνται έκπτωση στον ΕΝΦΙΑ
May 15, 2017	Το Τελλόγλειο γιορτάζει τη Διεθνή Ημέρα Μουσείων «Τα πορτρέτα μιλούν»
May 12, 2017	Το Σινεμά με Θέα επιστρέφει στο Μέγαρο Μουσικής
March 29, 2013	Οι αλλαγές σε όλη την εκπαίδευση σταδιακά από Σεπτέμβρη
May 23, 2017	Ανακοινώθηκαν τα αποτελέσματα για την «Ενίσχυση της Αυτοαπασχόλησης Πτυχιούχων Τριτοβάθμιας Εκπαίδευσης» – TC Consulting: […] θέσει. Πολιτική μας επιλογή είναι η αξιοποίηση του ΕΣΠΑ στην κατεύθυνσ... Στο φως ένας «κρυμμένος», για δεκαετίες, χώρος του Ωδείου Αθηνών – Futures and Options: […] […]... Στο φως ένας «κρυμμένος», για δεκαετίες, χώρος του Ωδείου Αθηνών – Futures and Options: […] Το Σινεμά με Θέα επιστρέφει στο Μέγαρο Μουσικής […]... Καπάνι Project – Futures and Options: […] Το Σινεμά με Θέα επιστρέφει στο Μέγαρο Μουσικής […]... Ρύθμιση πληρωμών σε 12 δόσεις των οφειλών ΕΝΦΙΑ – Futures and Options: […] […]... ΟΑΕΔ